એક તરફ નરભક્ષી અવનિને મારી નાખવામાં આવી એનો આખા દેશના પ્રાણીપ્રેણીઓ દ્વારા વિરોધ થઈ રહ્યો છે ત્યારે આ ઑપરેશનમાં સામેલ શિકારી નવાબ શફાત અલીએ નવું નિવેદન કરીને વિવાદ છેડ્યો છે. નવાબે એવો દાવો કર્યો છે કે અવનિનાં બન્ને ૧૦ મહિનાનાં બચ્ચાં પણ આગળ જઈને નરભક્ષી બનશે. તેમણે એવો દાવો કર્યો છે કે અવનિ દ્વારા શિકાર કરવામાં આવેલા લોકો પર બન્ને બચ્ચાંની લાળ પણ મળી હતી અને એના પરથી સિદ્ધ થાય છે કે બન્ને બચ્ચા માનવશિકારમાં અવનિની સાથે સામેલ હતાં અને આ બાબતને ધ્યાનમાં લેવામાં આવે તો આગામી દિવસોમાં બન્ને નરભક્ષી બનશે. બીજી તરફ ફૉરેસ્ટ ડિપાર્ટમેન્ટે એવું નિવેદન બહાર પાડ્યું છે કે હવે અવનિનાં બન્ને બચ્ચાંને શોધવાની કામગીરી હાથ ધરવામાં આવશે.